سەلما ھایێک

سەلما ھایێک پینۆ (؛"Salma Hayek Teaches You Mexican Slang – Vanity Fair" ؛ لەدایکبوو سەلما ڤالگارما ھایێک خیمێنێز؛ ٢ی ئەیلوولی ١٩٦٦) خانمەئەکتەرێک و بەرھەمھێنەرێکی فیلمی مەکسیکی و ئەمریکییە. لە ١٩٨٩دا لە مەکسیک دەستیکرد بە کاری نواندن بە ڕۆڵێکی سەرەکی لە ئۆپێرای سابوونی تەلەڤیزیۆنیی تێرێسا، و فیلمی ١٩٩٥ی کووچەی موعجیزە، کە بەھۆیەوە پاڵێورا بۆ خەڵاتی ئاریێڵ. دواتر ناوبانگی پەیداکرد بە دەرکەوتن لە فیلمەکانی تاوانکار (١٩٩٥)، لە شەو تا خۆرھەڵاتن (١٩٩٦)، ڕۆژاوای تووندوتیژ، و باوەڕ (ھەردووکیان لە ١٩٩٩).

ڕۆڵی سەرکەوتنی ھایێک لە بەڵگەفیلمی ٢٠٠٢ی فریدادا بوو، فیلمێک کە ھاوبەرھەمھێن بوو تێیدا و ڕۆڵی سەرەکیی وێنەکێشی مەکسیکی فریدا کالۆ تێدا گێڕا. بۆ نواندنەکەی، پاڵێورا بۆ خەڵاتی ئۆسکار بۆ باشترین خانمەئەکتەر، لەگەڵ ئەوەشدا بۆ خەڵاتی گۆڵدن گڵۆب، خەڵاتی ڕێکخراوی ئەکتەرەکانی شاشە، و خەڵاتەکانی فیلمی ئەکادیمیای بەریتانی بۆ باشترین خانمەئەکتەر پاڵێورا. فیلمەکە سەرنجی جیھانی ڕاکێشا و سەرکەوتنێکی ڕەخنەیی و بازرگانی بوو.

ھایێک خەڵاتی دەیتام ئێمی بردەوە بۆ باشترین دەرھێنان لە بەرھەمێکی منداڵان/گەنجان/خێزانی بۆ موعجیزەکەی مالدۆنادۆ لە ٢٠٠٤، و پاڵێورا بۆ خەڵاتی پڕایمتایم ئێمی بۆ باشترین خانمەئەکتەری میوان لە زنجیرەیەکی کۆمێدی دوای دەرکەوتنی لە درامای کۆمێدیی ئەی بی سیی بێتیی ناشرین لە ٢٠٠٧. وەک میوان لە زنجیرەی کۆمێدیی ئێن بی سیی ٣٠ ڕۆکدا دەرکەوت لە ٢٠٠٩ بۆ ٢٠١٣. لە ٢٠١٧دا، پاڵێورا بۆ خەڵاتی ئیندیپێندێنت سپیریتز بۆ ڕۆڵەکەی لە بیتریز لە خوانی ئێوارە.

فیلمەکانی دواتری ھایێک بریتی بوون لە گەورەبووەکان (٢٠١٠)، پووس ئین بوتس (٢٠١١)، گەورەبووەکان ٢ (٢٠١٣)، داستانی داستانەکان (٢٠١٥)، ئاھەنگی سۆسج (٢٠١٦)، پاسەوانی تایبەتی بکوژەکە (٢٠١٧)، وەک سەرۆکێک (٢٠٢٠)، و پاسەوانی تایبەتی ژنی بکوژەکە (٢٠٢١).

ھایێک لە ٢٠٠٩وە ھاوسەرگیری لەگەڵ بازرگانی فەڕەنسی فرانسوا-ئۆنری پینۆ کردووە، و لەگەڵیدا کچێکیشی بووە.

 سەرچاوەکان 

بەستەرە دەرەکییەکان 





پۆل:بەرھەمھێنەرانی تەلەڤیزیۆنی مەکسیکی
پۆل:خانمەکتەرانی فیلمی مەکسیکی
پۆل:زیندووان
پۆل:چاکەکارانی ئەمریکی
پۆل:خانمەکتەرەکانی فیلمی ئەمریکی
پۆل:چالاکوانانی کالیفۆڕنیا
پۆل:خانمەکتەرە ئەمریکییەکانی سەدەی ٢١ەم
پۆل:خانمەکتەرە ئەمریکییەکانی سەدەی ٢٠ەم
پۆل:لەدایکبووانی ١٩٦٦
پۆل:ھاووڵاتییە سروشتییەکانی ویلایەتە یەکگرتووەکانی ئەمریکا
پۆل:ئەو کەسانەی ڕەگەزنامەی ئەمریکیان بەدەست هێناوە
پۆل:ئەو کەسانەی کە نەخۆشی دیسلێکسیان هەیە
پۆل:ئەو ئەکتەرانەی کە تووشی ناڕێکی خوێندنەوە بوونە
پۆل:ژنە مرۆڤدۆستەکان